แอสเซทพลัสเปิดตัวกอง6เดือนจ่าย2%
&nbsp;
21 ส.ค. 2554

โพสต์ทูเดย์ — บลจ.แอสเซทพลัส คาด ธปท.ขึ้นดอกเบี้ยอีก 0.25% เดือน ต.ค.นี้ ส่งกองทุน 6 เดือนขาย จ่าย 2% ต่อปี
นายวิน อุดมรัชตวนิชย์ รองกรรมการผู้จัดการและหัวหน้าเจ้าหน้าที่บริหารการลงทุน บริษัทหลักทรัพย์จัดการกองทุน (บลจ.) แอสเซทพลัส เปิดเผยว่า คาดว่าธนาคารแห่งประเทศไทย (ธปท.) จะปรับขึ้นดอกเบี้ยเป็น 2% ในการประชุมเดือน ต.ค.นี้ เป็นในทิศทางเดียวกับภูมิภาค และคาดว่า ธปท.จะคงดอกเบี้ยนโยบายในระดับ 2% ไปจนถึงไตรมาสแรกปีหน้า 
“คาดว่า ธปท. ไม่มีความจำเป็นต้องเร่งปรับขึ้นอัตราดอกเบี้ยเร็วนัก เนื่องจาก ปัจจุบันอัตราเงินเฟ้อทั่วไปอยู่ที่ระดับ 3.23.8% และอัตราเงินเฟ้อพื้นฐานที่ระดับ 12% ซึ่งยังอยู่ในกรอบการควบคุมอัตราเงินเฟ้อเป้าหมาย”
ovd0kdouhอนอยงไๆรอย่างไรก็ตาม คาดว่าในครึ่งปีหลังเศรษฐกิจน่าจะชะลอตัว แม้ว่าการท่องเที่ยวจะปรับตัวดีขึ้น และหากเงินบาทแข็งค่าขึ้นมากอาจจะทำให้ ธปท.ต้องชะลอการขึ้นดอกเบี้ยลง
บลจ.แอสเซทพลัส จึงเปิดขายกองทุนเปิดแอสเซทพลัส ไทยฟิกซ์ 3/6M ตั้งแต่วันนี้จนถึงวันที่ 30 ก.ย.นี้ โดยกองทุนจะลงทุนในตราสารหนี้ไทย อายุประมาณ 6 เดือน โดยสามารถให้โอกาสผลตอบแทนหลังหักค่าใช้จ่ายกองทุนประมาณ 2% ต่อปี จากการลงทุนในพันธบัตรรัฐบาลไทย และตั๋วแลกเงินของบริษัท โตโยต้า ลีสซิ่ง ธนาคารทิสโก้ บริษัท เอเชี่ยน พร็อพเพอร์ตี้ฯ และบริษัท เนชั่นแนล เพาเวอร์ ซัพพลาย 
นอกจากนี้ บริษัทอยู่ระหว่างเสนอขายกองทุนเปิดแอสเซทพลัสสมาร์ท 7 ตั้งแต่วันที่ 28 ก.ย.– 7 ต.ค.นี้ เป็นกองทุนผสม ตั้งเป้าสร้างกำไร 10%ใน1ปี
ด้าน บลจ.บัวหลวง เปิดขายกองทุนบัวหลวงธนรัฐ 14/10 เน้นลงทุนในตราสารหนี้ภาครัฐ อายุประมาณ 6 เดือน ขายครั้งเดียววันที่ 28 ก.ย.4 ต.ค. 2553